b'\n_START_ARTICLE_\nThe Pearl\n_START_PARAGRAPH_\nThe Pearl er en kunstig \xc3\xb8y i Qatars hovedstad Doha. Den befinner seg et stykke nord for West Bay og Dohabukta. Den har et areal p\xc3\xa5 over 4 km\xc2\xb2, og vil f\xc3\xa5 over 41\xc2\xa000 innbyggere n\xc3\xa5r prosjektet ferdigstilles i 2015. \xc3\x98ya gir byen over 32 kilometer lengre kystlinje med flere strender. Man regner med at prosjektet vil ha en totalpris p\xc3\xa5 rundt 55 milliarder rijal (15 milliarder amerikanske dollar)._NEWLINE_Navnet The Pearl, \xc2\xabperla\xc2\xbb p\xc3\xa5 engelsk, ble valgt fordi omr\xc3\xa5det tidligere var et av de viktigste for perledykking i Qatar.'